stanford-oval/wikipedia huggingface dataset:
Riuttasjärvi (Parkano)
Historiaa

Vanhoissa 1800-luvun pitäjänkartoissa järven eteläkärjelle oli merkitty eri nimi kuin nykyään eli "Rajalampi". Joissakin kartoissa eteläosan yli oli merkitty kylien välinen raja. Valtionmaiden kartassa vuodelta 1849 näkyy Jyrkkäkosken itäranta.
Vuonna 1957 valmistuneen Käenkosken voimalaitos nosti vedenpintaa 4,5 metriä. Järven pinta-ala kasvoi monissa kohdin, vaikka järven rantojen rinteet ovatkin melko jyrkät. Käenkoskella patoallas rakennettiin kosken alaosaan, jolloin järvi piteni noin 250 metriä. Riuttaslahti piteni entisen rautatien ja nykyisen yhdystien 2742 penkereelle asti. Vastarannan Rajalahden maatilan maat jäivät veden alle ja paikalla on nykyään pitkä valtatien 3 suuntainen lahti, jonka saari on yhdistetty penkereillä rantoihin. Isoniemi irtosi saareksi, vastapään niemi ja sen yläpuoliset saaret hukkuivat veden alle. Jyrkkäkoski, joka erotti järven Savajärvestä, upposi. Savajärvi yhdistyi huomaamattomalla tavalla Riuttasjärveen, kun sen vedenpinta nousi 3,5 metriä. Savajärven pohjoispäässä Pitkäkosken alla ollut niemi ja sen takainen lahti upposi ja niemestä jäi jäljelle pieni saari. Pitkäkosken oikealla puolella, missä sijaitsi alava suo ja Vehkapuron uoma, työntyy nykyään pohjoiseen 650 metriä pitkä lahti. Pitkäkoski, joka erotti Savajärven Kaitavedestä, leveni vain 30-metriseksi salmeksi. Kaitavesi nousi metrin, jolloin eteläisin niemi irtosi saareksi ja eteläosan pikkusaaret upposivat. Pohjoispään Leikonsaari ja Ruumissaari se sijaan vain pienenivät. Voimalaitostöihin kuului myös Rännärikosken perkaaminen ja suoristaminen. Kaitajärvi on nykyään yhtä korkealla kuin Linnanjärvi.
Aiheesta muualla

Parkanon kaupunki: Metsämuseo
Saarinen, Jari: Parkanon historiaa (Arkistoitu – Internet Archive)
(35.5)
Runkosarjan paras pistemies -palkinto (rullakiekko)

Runkosarjan paras pistemies -palkinto on Suomen Jääkiekkoliiton vuosittain rullakiekon SM-liigan runkosarjassa eniten tehopisteitä tehneelle pelaajalle myöntämä tunnustuspalkinto.
Palkinnon saajat

| Kausi | Joukkue | Pelaaja | Kansalaisuus |
| --- | --- | --- | --- |
| 1999 | Red Devils | Sami Markkanen |  |
| 2000 | Red Devils | Sami Markkanen |  |
| 2001 | Red Devils | Sami Markkanen |  |
| 2002 | Roller Eagles | Sami Häätylä |  |
| 2003 | Näätä Rollers | Sami Järvenpää |  |
| 2004 | Devils | Sami Markkanen |  |
| 2005 | Thunder | Karo Koivunen |  |
| 2006 | Näätä Rollers | Sami Järvenpää |  |
| 2007 | Näätä Rollers | Sami Järvenpää |  |
| 2008 | Vuorelan Veikot | Jani Lyytinen |  |
| 2009 | Devils | Sami Markkanen |  |
| 2010 | Vuorelan Veikot | Jani Lyytinen |  |
| 2011 | Kärsämäen ZSKA | Ville Aaltonen |  |
| 2012 | Vuorelan Veikot | Jani Lyytinen |  |
| 2013 | Vuorelan Veikot | Jani Lyytinen |  |
| 2014 | Vuorelan Veikot | Jani Lyytinen |  |
| 2015 | Pahalampi | Jimi Palanto |  |
| 2016 | Vuorelan Veikot | Jani Lyytinen |  |
| 2017 | Pahalampi | Eemeli Suomi |  |
| 2018 | Pahalampi | Jimi Palanto |  |
SC-3000

| SC-3000 |
| --- | --- |
 Sega SC-3000 mikrotietokone.
Valmistaja:  Sega
Tyyppi:  mikrotietokone
Julkaistu:  1983
Suoritin:  NEC D780C-1 (Zilog Z80A -yhteensopiva)
Keskusmuisti:  riippuu käytetystä moduulista
SC-3000 on Segan valmistama mikrotietokone, joka perustuu SG-1000 pelikonsolin tekniikkaan.
Tietokone on julkaistu vuonna 1983 Japanissa.
Tietokonetta ei voi käyttää ilman ROM-moduulia, jossa ajettava ohjelma sijaitsee.
Tietokoneesta julkaistiin parannettu SC-3000H -malli.
Samaa tietokonetta on myyty myös Yeno-brändillä.
Runniletto

Runniletto
| --- | --- |
Sijainti:  65°03.235′N, 025°15.981′E, Oulu Pohjois-Pohjanmaa Suomi
Vesialue:  Perämeri 
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Runniletto on asumaton saari Oulun kaupungin edustalla Perämerellä lähellä Haukiputaan kunnanrajaa. Saari sijaitsee Oulun satamiin johtavan 10 metrin laivaväylän pohjoispuolella noin yhdeksän kilometrin päässä luoteeseen Oritkarin satamasta. Muita läheisiä saaria ovat Korkiakari ja Pensaskari. Saarella on laivaväylän linjataulu.
Runniletto on rauhoitusalue, ja sellaisena maihinnousukiellossa lintujen pesimäaikaan 15. toukokuuta – 31. heinäkuuta välisenä aikana.
Runniletto panoraamakuvassa.
Aiheesta muualla

Kuvia tai muita tiedostoja aiheesta Runniletto Wikimedia Commonsissa
Oulun luonto
| --- | --- |
Järvet:   Ahmasjärvi  Heikkilänjärvi  Huutilampi  Iso Seluskanjärvi  Iso Uumajärvi  Iso-Vuotunki  Jolosjärvi  Juopulinjärvi  Jäälinjärvi  Kalimeenlampi  Karahkanjärvi  Kivijärvi  Kuivasjärvi  Lavajärvi  Lylyjärvi  Lämsänjärvi  Mannisenjärvi  Mikanlampi  Niilesjärvi  Papinjärvi  Pyykösjärvi  Tervalampi  Vaaralampi  Karahkan Valkiainen  Jokikokon Valkiainen  Valkiaisjärvi  Vepsänjärvi  Vähä-Vuotunki 
Luonto:   Isokankaan luonnonsuojelualue  Hirvisuon soidensuojelualue  Letonniemi  Pilpasuo  Tuiranpuisto  Heinätorin puisto  Isokankaan luonnonsuojelualue  Hirvisuon soidensuojelualue  Hollihaan puisto  Hupisaaret  Kaupunginojan puistovyöhyke  Letonniemi  Pilpasuo  Tuiranpuisto  Äimäraution siirtolapuutarha 
Saaret:   Elba  Hermannit  Hietasaari  Kahvankari  Kellon Kraaseli  Kirkkosaari  Korkiakari  Kääriänsaari  Laitakari  Pulkkisenmatala  Riitankari  Runniletto  Saapaskari  Selkäkari eli Piispanletto  Varjakansaari  Vihreäsaari 
Virtavedet:   Aittokoski  Iijoki  Jolosjoki  Juopulinkoski  Kalimeenoja  Kiiminkijoki  Koitelinkoski  Kuivasoja  Martimojoki  Nuorittajoki  Oulujoki  Siuruanjoki  Vepsänjoki  Sanginjoki
Ruohonpää

| Ruohonpää |
| --- | --- |
 Suikkilantietä Ruohonpäässä.
 Kaupungin kartta, jossa Ruohonpää korostettuna.  Turun kaupunginosat
Kaupunki:  Turku
Suuralue:  Länsikeskus
Koordinaatit:  60°28.1′N, 22°14.1′E
Väkiluku:  2 485 (31.12.2016)
Osa-alueet:  Ruohonpää it., Ruohonpää länt.
Postinumero(t):  20300, 20320
Ruohonpää on Turun kaupunginosa, joka kuuluu Länsikeskuksen suuralueeseen. Kaupunginosa sijaitsee keskustan länsipuolella. Ruohonpää koostuu kahdesta pienalueesta, jotka ovat Ruohonpää it. ja Ruohonpää länt. Vuoden 2016 lopussa kaupunginosan väkiluku oli 2 485. Alueen väestöstä alle 15-vuotiaita oli 11,5 %, 15–64-vuotiaita 59,3 % ja yli 64-vuotiaita 29,1 %. Alueen väestöstä suomenkielisiä oli 91,2 %, ruotsinkielisiä 3,8 % ja muunkielisiä 4,9 %.
Ruohonpäässä sijaitsee muun muassa Teräsrautelan koulu ja Suikkilan kartano. Osa Suikkilan lähiöstä kuuluu Ruohonpään kaupunginosaan.
Käännös suomeksi
Saarin protektoraatti

Saarin protektoraatti (saks. Saarprotektorat, ransk. Protectorat de Sarre) oli lyhytkestoinen protektoraatti vuosina 1947–1957, joka jaettiin Saksasta valtion hävittyä toisen maailmansodan. Protektoraattia hallitsi Ranskan neljäs tasavalta.
Aiheesta muualla

Kuvia tai muita tiedostoja aiheesta Saarin protektoraatti Wikimedia Commonsissa
Rumpali

Louis Moholo
Rumpali on henkilö, joka soittaa rumpuja yhtyeessä tai orkesterissa. Useimmiten sanalla viitataan nimenomaan rumpusetin soittajaan. Muita rumpuja ja lyömäsoittimia soittavia henkilöitä kutsutaan usein lyömäsoittajaksi tai perkussionistiksi (engl. percussionist).
Rusi

Rusi voi tarkoittaa seuraavia:
Henkilöitä

Rusi, suomalainen sukunimi, alun perin Karjalan kannakselta. Tunnettuja Rusi-nimisiä henkilöitä ovat:
Alpo Rusi (s. 1949), diplomaatti ja ulkoasiainneuvos
Anamaria Rusi (s. 1982), laulaja, lauluntekijä ja muusikko
Jukka Rusi (1935–2004), toimittaja ja tiedottaja
Nestor Rusi (1916–2003), Neuvostoliitossa vankina ja karkotettuna ollut suomalainen sotaveteraani.
Paikkoja

Rusi, joki Romaniassa
Rusi, kylä Zlatnassa, Romaniassa
Rusi, kylä Bretea Românăssa, Romaniassa
Rusi, kylä Slimnicissä, Romaniassa
Rusi, kylä Forăștissa, Romaniassa
Rusi, kylä Puieștissa, Romaniassa
Muita merkityksiä

Rusi, puolustus- ja turvallisuusalan ajatushautomo Wellingtonissa (rusi.org)
Rusit, viikinkien nimitys Venäjällä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rusi”, voi hakea sivunnimihaulla, laajalla sivunnimihaulla tai tekstihaulla.
Saarimäki

Saarimäki on kylä Länsi-Halikossa ja on osa Hajalan taajamaa. Kylä keskittyy Saarimäen ympärille. Mäen ympäristö on viljeltyä. Kuninkaantie ja rantarata kulkevat kylän läpi.
Saarimäki sijaitsee Purilanjoenlaaksossa, joka on Halikon vanhinta asutusseutua. Saarimäen kylä on perustettu viimeistään 1200-luvulla, sillä se kuului ns. suomalaisen vero-oikeuden piiriin. Ensimmäinen asiakirjamaininta Saarimäestä on vuodelta 1538, ja kylässä oli vain yksi kantatila 1900-luvun alkuun asti.
Kylään perustettiin vuonna 1909 koulu, joka on edelleen toiminnassa. Saarimäki alkoi kasvaa Hajalan kehittyessä 1900-luvun alussa Halikon keskustaksi, ja kylään rakennettiin paljon omakotitaloja. Asutus sijoittui Kuninkaantien varrelle etenkin kylän länsiosaan, joka kasvoi yhteen Hajalan kanssa.
Osuustoiminta

Kylään alkoi 1900-luvulla kehittyä paljon palveluita, ja halikkolaiset hyödynsivät ensimmäisten joukossa vuonna 1901 voimaan tullutta osuustoimintalakia. Kylään perustettiin Hajalan osuuskauppa 1903, Hajalan osuusmeijeri 1905 ja osuuskassa 1926, joka kehittyi Hajalan osuuspankiksi.
Meijeritoiminta jatkui vuoteen 1960 asti, jolloin se liitettiin Salon seudun osuusmeijeriin. Osuuskauppa laajeni ensin Vartsalaan ja Kokkilaan, mutta sekin myöhemmin liitettiin Salon seudun osuuskauppaan. Myös osuuspankki liitettiin Saloon suurempaan osuuskuntaan. Halikon kirkonkylän kehittyessä palvelut alkoivat siirtyä sinne, eikä nykyään Saarimäessä ole enää yksityisiä palveluita.
Saint-Maixant

Saint-Maixant voi tarkoittaa seuraavia:
Maantiede

Saint-Maixant, kunta Creusen departementissa Ranskassa
Saint-Maixant, kunta Gironden departementissa Ranskassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saint-Maixant”, voi hakea sivunnimihaulla, laajalla sivunnimihaulla tai tekstihaulla.
Runnin Kansantalo

| Runnin Kansantalo |
| --- | --- |
Osoite:  Runnintie 363, 74595 Runni
Sijainti:  Runni, Iisalmi
Koordinaatit:  63°35′25″N, 26°51′49″E
Valmistumisvuosi:  1955
Suunnittelija:  Jaakko Reinikainen
Rakennuttaja:  Suomen Kommunistisen Puolueen Runnin osasto
Omistaja:  Runnin seudun kyläyhdistys ry
Runkorakenne:  runkorakenteinen
Julkisivumateriaali:  lauta
Kerrosala:  280 neliömetriä
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Runnin Kansantalo on Iisalmen kaupungin (vuoteen 1970 Iisalmen maalaiskunnan) Runnin kylässä sijaitseva työväentalo.
Historiaa

Suomen Kommunistisen Puolueen Runnin osasto perustettiin vuonna 1945, kun Runnin Sosialidemokraattinen Työväenyhdistys päätti erota SDP:stä ja liittyä SKDL:n. Yhdistys hankki tontin Runnin kyläkeskustasta, ja talo valmistui vuonna 1955. Rakennushankkeen taustalla oli se, että Runnin vanhan työväentalon omisti Kuopion sosialidemokraattinen piiri, joka kieltäytyi vuokraamasta taloa Runnin yhdistykselle sen jälkeen, kun se oli eronnut SDP:stä. "Pitkän hiljaiselon" jälkeen kiinteistö siirtyi lahjoituksena Runnin seudun kyläyhdistyksen (perustettu vuonna 1996) omistukseen.
Rakennus

Kansantalo on rakennettu Pörsänmäestä kotoisin olleen rakennusmestari Jaakko Reinikaisen suunnitelman mukaisesti. Talo on runkorakenteinen, laudoitettu ja huopakattoinen. Katto on uusittu vuonna 1987. Sisäkatot ja seinät on pahvitettu. Talossa on juhlasali näyttämöineen, ravintola, keittiö, eteiset sekä yhden huoneen ja keittiön asunto talonmiestä varten. Tontilla on lisäksi ulkorakennus. Talo on sähköistetty.
Vuonna 2017 talossa oli tekeillä suuria perusparannuksia, viimeisimpänä sokkelin salaojitus ja sadevesien hallinta. Lisäksi vuonna 2016 Runnin seudun kyläyhdistys sai opetus- ja kulttuuriministeriöltä 15 000 euron avustuksen katon korjaamista varten. Juhlasalissa oli vuonna 2017 monipuolinen kuntosalilaitteisto ja pingispöytä; kaikki laitteet oli saatu lahjoituksena läheiseltä kylpylältä.
Ruotsinpyhtään seurakunta

| Ruotsinpyhtään seurakunta |
| --- | --- |
Suuntautuminen:  Luterilaisuus
Kirkkokunta:  Suomen evankelis-luterilainen kirkko
Hiippakunta:  Helsingin hiippakunta
Rovastikunta:  Porvoon rovastikunta
Perustettu:  1743
Lakkautettu:  2019
Pääkirkko:  Ruotsinpyhtään kirkko
Aiheesta muualla
[www.ruotsinpyhtaanseurakunta.fi Sivusto]
Infobox OKNimi-testi OK: 
Ruotsinpyhtään kirkko
Ruotsinpyhtään seurakunta on entinen Suomen evankelis-luterilaisen kirkon seurakunta. Se sijaitsi Loviisan kaupungin alueella itäisellä Uudellamaalla. Seurakunta oli kaksikielinen ja se kuului Helsingin hiippakuntaan. Ruotsinpyhtään seurakunnassa oli 1 839 jäsentä, joista 21,3 prosenttia ruotsinkielistä (elokuu 2018).
Historia

Ruotsinpyhtään alue oli alkujaan osa Pyhtään pitäjää. Turun rauhassa vuonna 1743 Venäjän ja Ruotsin raja vedettiin Kymijoen läntisimpään haaraan Ahvenkoskelle. Pyhtään itäinen puoli ja Pyhtään kirkko siirtyivät Venäjän haltuun ja Ruotsille jäänyttä länsiosaa alettiin kutsua Ruotsinpyhtääksi. Vuonna 1817 pitäjän ruotsinkielinen nimi muuttui virallisesti Strömforsiksi.
Aluksi seurakunta piti jumalapalveluksiaan pitäjän isommissa taloissa, mutta vuonna 1771 vihittiin Ruotsinpyhtään kirkko käyttöön.
Ruotsinpyhtää liitettiin Loviisaan vuoden 2010 alussa yhdessä Liljendalin ja Pernajan kanssa. Kunnan koillisosassa sijainneet Haaviston ja Vastilan kylät siirtyivät Pyhtääseen.
Ruotsinpyhtään seurakunta yhdistettiin muihin alueen seurakuntiin vuonna 2019. Suomenkieliset seurakunnat muodostivat Agricolan suomalaisen seurakunnan ja ruotsinkielisten seurakunta on Agricola svenska församling.
Kirkkoherrat

2014–2018: vt. Antti Yli-Opas
Aiheesta muualla

Seurakunnan kotisivut internetin arkistossa
SCAP

Vuonna 1950 otettu kuva SCAP:n päämajasta.
SCAP (lyhenne sanoista Supreme Commander for the Allied Powers) oli toisen maailmansodan voittajavaltioiden (lähinnä Yhdysvaltain ja Brittiläisen kansainyhteisön maat) Japaniin sodan jälkeen muodostama elin, joka vastasi lähinnä liittoutuneiden valvontakomissiota Suomessa. SCAP oli 6 000 hengen byrokraattinen elin, joka ohjasi Japanin hallituksen politiikkaa miehitysvuosien aikana. Sen komentaja oli yhdysvaltalainen kenraali Douglas MacArthur, joka oli myös 430 000 sotilaan miehitysarmeijan komentaja.[lähde? ]
SCAPin toimia Japanissa

Toisen maailmansodan päätyttyä liittoutuneiden valvontakomissio (engl. Supreme Commander for the Allied Powers eli SCAP) kielsi vuonna 1945 lähes kaikkien bujutsu- ja budō-lajien harjoittelun sekä kansallista budō-harjoittelua hallinneen ja johtaneen Dai Nippon Butokukai -järjestön toiminnan, jota se piti militaristisena ja kiihkoisänmaallisena. 67 virkamiestä ja poliisia menetti kansalaisluottamuksensa pelkästään siksi, että he harjoittelivat judoa tai kendoa Dai Nippon Butokukaihin kuuluvissa seuroissa.
Ruohorata

Citadis X05 -raitiovaunu Ranskan Nizzassa
Ruohorata (myös nurmirata tai viherrata) on raitiotien ja pikaraitiotien rakentamistapa, jossa kiskojen välinen alue ruohotetaan. Ratkaisu parantaa kaupunkikuvaa sekä alentaa raitioliikenteestä aiheutuvaa melua. Ruohorata voidaan sovittaa esimerkiksi puistoon tai kadun puistomaiselle keskikaistalle tavanomaista rataa paremmin.
Aiheesta muualla

Kuvia tai muita tiedostoja aiheesta Ruohorata Wikimedia Commonsissa
Ricky Minard

| Ricky Minard> Henkilötiedot |
| --- | --- |
Koko nimi:  Ricky Donell Minard jr.
Syntynyt: 11. syyskuuta 1982 (ikä 42) Mansfield, Ohio, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies / Pieni laitahyökkääjä
Pituus:  196 cm
Paino:  100 kg
NBA-varaus:  48. varaus 2004 (Sacramento Kings)
Pelaajaura
Yliopistojoukkueet
2000–2004:  Morehead State
Seurajoukkueet
2004–2005 2005 2005–2007 2007–2009 2009–2010 2010 2010–2011 2011–2012 2012 2012–2013 2013 2013–2014 2015 2015 2015–2017:  Columbus Riverdragons Pallacanestro Biella Pallacanestro Reggiana Sutor Basket Montegranaro Pallacanestro Virtus Roma Himki BK UNIKS Kazan Azovmaš Mariupol Pallacanestro Casale Virtus Bologna Beşiktaş BK Budiveljnyk Kiova Rouen Métropole Basket BG 74 Göttingen Tampereen Pyrintö
Ricky Donell Minard jr. (s. 11. syyskuuta 1982 Mansfield, Ohio) on yhdysvaltalainen kilpauransa päättänyt koripalloilija, pelipaikaltaan heittävä takamies tai pieni laitahyökkääjä. NBA:han vuonna 2004 varattu Minard pelasi etenkin Italiassa ja Venäjällä mutta myös Ukrainassa, Yhdysvalloissa, Turkissa, Ranskassa, Saksassa ja Suomessa. Hän pelasi useaan otteeseen myös Euroliigaa ja Eurocupia. Minard voitti Eurocupin mestaruuden vuonna 2011 ja Ukrainan mestaruuden sekä cup-mestaruuden vuonna 2014. Suomessa hän saavutti SM-hopeaa vuonna 2016.
Pelaajaura > Euroopan huippusarjoissa

Minard pelasi vuodet 2000–2004 Morehead State Universityssa. Sacramento Kings varasi hänet NBA:han 48. vuorolla vuoden 2004 varaustilaisuudessa. Hän oli myös ensimmäinen varaus D-Leagueen samana vuonna. Minard pelasi kauden 2004–2005 Columbus Riverdragonsissa.
Vuonna 2005 Minard siirtyi Eurooppaan, Italian pääsarjaan. Hän pelasi Italiassa eri seuroissa vuoteen 2010 saakka ja pelasi myös Eurocupissa ja Euroliigassa. Vuonna 2010 Minard siirtyi Venäjälle Himkiin, jossa hän voitti vuoden 2011 Eurocupin mestaruuden.
Seuraavalla kaudella Minard edusti ukrainalaista Azovmaš Mariupolia kunnes palasi Italiaan, jossa pelasi jälleen pääsarjassa vuoteen 2013 asti. Vuonna 2013 Minard edusti turkkilaista Beşiktaşia Euroliigassa. Kaudella 2013–2014 Minard pelasi ukrainalaisessa BK Budiveljnyk Kiovassa sekä Euroliigaa että Eurocupia. Kauden 2014–2015 Minard keskittyi perheeseensä ja pelasi vain viisi ottelua Ranskan pääsarjassa sijaistettuaan joukkueen amerikkalaispelaajaa.
Pelaajaura > Tampereen Pyrintö

Kauden 2015–2016 Minard aloitti pelattuaan kaksi ottelua Saksan pääsarjassa, mutta hän loukkaantui ja palasi toipumaan Yhdysvaltoihin. Marraskuussa 2015 Minard sirtyi Suomen pääsarjaan Tampereen Pyrintöön. Ensimmäisessä Korisliiga-ottelussaan Minard teki 14 minuutissa 14 pistettä ja otti kuusi riistoa. 5. maaliskuuta 2016 Minard otti Helsinki Seagullsia vastaan yhdeksän pallonriistoa, mikä oli Pyrinnön ulkomaalaispelaajien ennätys ja jäi yhden riiston päähän Pasi Kauhan vuonna 1996 syntyneestä seuraennätyksestä. Minard pelasi runkosarjan monipuolisesti 11,9 pisteen, 4,9 levypallon, 2,4 korisyötön ja 2,3 pallonriiston keskiarvoilla, ja Pyrintö sijoittui runkosarjassa neljänneksi. Pudotuspeleissä joukkue voitti ensin Bisonsin 3–1 ja välierissä Helsinki Seagullsin 4–3. Loppuotteluissa Pyrintö hävisi Kouvoille 1–4. SM-hopeaa saavuttanut Minard heitti kauden piste-ennätyksekseen 31 Bisonsia vastaan 5. huhtikuuta ja paransi pistekeskiarvoaan pudotuspeleissä 16,6:een. Hän oli sekä runkosarjassa että pudostuspeleissä sarjan toiseksi paras pallonriistäjä. Aamulehden kaudenpäätösarvio kehui Minardia sarjan parhaimmistoon kuuluvaksi pelaajaksi.
Minard ja Pyrintö olivat kiinnostuneita jatkamaan yhdessä jo kauden 2015–2016 aikana, ja jatkosopimus julkistettiin 15. elokuuta 2016. Toisella Pyrinnön-kaudellaan Minard peransi henkilökohtaisia tilastojaan. Hänen pallonriistojen keskiarvonsa runkosarjassa laski 1,8:aan per ottelu ollen silti sarjan neljänneksi paras. Minardin kauden tilastollisiin huippuhetkiin kuuluivat Kouvoja vastaan pelatun avausottelun 12 levypalloa joista viisi hyökkäyspäässä, marraskuun Karhu-ottelussa syntynyt tupla–tupla 11 korisyötöllä, marraskuinen Korihait-ottelu jossa syntyi hänen kauden paras pistelukemansa 25 ja teholukemansa 35 sekä helmikuun Nokia-ottelu, jossa Minard teki tupla–tuplan ja hankki lisäksi vastustajalle kymmenen virhettä. Pyrintö eteni pudotuspelivaiheeseen jossa hävisi kuitenkin heti puolivälierissä Salon Vilppaalle. Minard ei ole pelannut ammattilaisena tämän jälkeen.
Pelityyli ja ominaisuudet

Minard pystyi pelaamaan pelipaikkoja 1–3. Pyrinnön päävalmentaja Ilkka Palviainen kehui Minardin pelinluku- ja syöttötaitoja tämän siirryttyä joukkueeseen. Suomessa pelatessaan Minard otti runsaasti pallonriistoja. Minardin heittotaitoa ja johtajuutta kehuttiin, ja häntä kuvailtiin erinomaiseksi puolustajaksi: joukkuetoveri Ville Pekkolan mukaan Minardilla oli nopeat ja ulottuvat kädet, mikä auttoi myös pallonriistoissa.
NBA:n varaustilaisuuden yhteydessä vuonna 2004 Minardin kuvailtiin olleen nopea pelaaja, joka pystyi luomaan oman heittonsa tarpeen mukaan.
Saavutukset

Eurocupin mestaruus 2011
Ukrainan mestaruus 2014
Ukrainan cup-mestaruus 2014
SM-hopeaa 2016
Yksityiselämä

Minard on perheellinen mies. Perhe asuu Yhdysvalloissa, mutta Minardin poika muutti syksyllä 2016 opiskelemaan Tampereella kansainväliseen kouluun isänsä työpaikan myötä.
Aiheesta muualla

Ricky Minard basketball profile eurobasket.com (englanniksi)
Saarinen (Jämsä)

| Saarinen |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  62°06′16″N, 25°02′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Järvinumero:  14.526.1.009
Mittaustietoja
Pinnankorkeus:  100,6 m 
Rantaviiva:  2 km 
Pinta-ala:  0,17 km² 
 fiSaarinen 
Saarinen on Koskenpäällä Jämsän pohjoisosassa sijaitseva seitsemäntoista hehtaarin laajuinen järvi. Etäisyys Jämsän keskustasta on noin 28 kilometriä pohjoisluoteeseen ja Tampereelta 95 kilometriä koilliseen.
Maantiede

Saarisen pituus on 650 metriä ja sen rannat ovat metsäisiä. Lähistöllä sijaitseviin rannoiltaan mutkitteleviin järviin verrattuna Saarinen on varsin neliömäinen, järven lounaisosassa on saari ja kaakkoisosassa niemi. Saarisen pohjoisrannalle virtaa laskuoja pohjoisesta Kettusuon suunnasta, luoteisrannalta lähtee noin 300 metriä pitkä laskuoja länteen Koveroisen itärannalle. Saarisen koillispuolella sijaitsee Puonnasjärvi, etelässä on Iso Rautavesi ja Uuttana. Saarisen ja Uuttanan välissä sijaitsee Leväslammi.
Saarinen kuuluu Vataanjoen valuma-alueeseen, joka on kolmannen jakovaiheen vesistöalue Iso Rautaveden alueella, joka puolestaan on toisen jakovaiheen vesistö Jämsän reitin valuma-alueella. Päävesistönä on Kymijoen vesistö. Vataanjoen alueen suurin vakavesi Koijärvi sijaitsee Koveroisten länsipuolella, sen pinta on 60 senttimetriä Saarista alempana.
Rein Otsason

| Rein Otsason |
| --- | --- |
 Rein Otsason vuonna 1993.
Henkilötiedot
Syntynyt: 24. toukokuuta 1931 Tartto
Kuollut: 30. lokakuuta 2004 (73 vuotta) Tallinna
Kansalaisuus:  viro
Ammatti:  taloustieteilijä, Viron keskuspankin pääjohtaja, liikepankin johtaja
Puoliso:  Valentina Otsason
Rein Otsason (24. toukokuuta 1931 Tartto - 30. lokakuuta 2004 Tallinna ) oli virolainen taloustieteilijä ja pankkiiri, yksi vuoden 1992 rahauudistuksen päävalmistelijoista. Hän toimi Viron keskuspankin pääjohtajana 1989-1991.
Työskentely Neuvosto-Virossa ja yleisliittolaisissa organisaatioissa

Rein Otsason valmistui ylioppilaaksi Tallinassa  vuonna 1949 ja jatkoi opiskelua sen jälkeen Tallinnan teknillisessä yliopistossa, josta hän valmistui vuonna 1954 ekonomiksi. Sen jälkeen Hän työskenteli useita vuosia taloustieteilijänä julkaisten tutkimuksia suunnittelusta ja kansantalouden tehokkuudesta. Vuosina 1980-1984 hän työskenteli Neuvostoliiton Budapestin lähetystösssä talousasiantuntijana. Vuonna 1984 Rein Otsason väitteli taloustieteen tohtoriksi. 
Rein Otsason valmistui ylioppilaaksi Tallinassa  vuonna 1949 ja jatkoi opiskelua sen jälkeen Tallinnan teknillisessä yliopistossa, josta hän valmistui vuonna 1954 ekonomiksi. 
Ekonomiksi valmistumisen jälkeen hän työskenteli useita vuosia taloustieteilijänä julkaisten tutkimuksia suunnittelusta ja kansantalouden tehokkuudesta. Vuosina 1972-1980 hän työskenteli Moskovassa Neuvostoliiton tiedeakatemian palveluksessa. Vuosina 1980-1984 hän työskenteli Neuvostoliiton Budapestin lähetystösssä talousasiantuntijana. Vuonna 1984 Rein Otsason väitteli taloustieteen tohtoriksi.
Vuosina 1988-1989 hän työskenteli Neuvosto-Viron valtion suunnittelukomitean puheenjohtajana tutkien samalla talouteen ja Viron omavaraisuuteen liittyviä kysymyksiä. Hänet valittiin Neuvostoliiton kansanedustajien kongressin edustajaksi maaliskuussa 1989.